KBANK ให้กู้ซื้อบ้านกาญจน์กนกฯ ผ่อนล้านละพัน
KBANK ให้กู้ซื้อบ้านกาญจน์กนกฯ ผ่อนล้านละพัน ตั้งแต่วันนี้- 31 มีนาคม และจดจำนองภายใน 12 เมษายน 2561
7 มี.ค. 2561

นายอลงกต บุญมาสุข (ซ้าย) ผู้อำนวยการฝ่ายอาวุโส ฝ่ายบริหารพันธมิตรและส่งเสริมการตลาดสินเชื่อ ที่อยู่อาศัย ธนาคารกสิกรไทย จำกัด (มหาชน) หรือ KBANK ร่วมกับนายกนกศักดิ์  เชี่ยวศิลปะธรรม (ขวา) ประธานเจ้าหน้าที่บริหาร บริษัท กาญจน์กนก พร็อพเพอร์ตี้ จำกัด เปิดตัวแคมเปญ “ฉลองความสุขทุกวันจากสินเชื่อบ้านกสิกรไทย” สำหรับลูกค้ายื่นกู้สินเชื่อบ้านกสิกรไทยในทุกโครงการของบริษัท กาญจน์กนกฯ ตั้งแต่วันนี้- 31 มีนาคม และจดจำนองภายใน 12 เมษายน 2561
โดยสามารถเลือกรับสิทธิ์อัตราดอกเบี้ยปีแรก 1% และผ่อนเพียงล้านละ 1,000 บาทต่อเดือน นาน 1 ปี หรือเลือกรับอัตราดอกเบี้ยพิเศษได้ 6 แบบ พร้อมรับส่วนลดสูงสุด 20,000 บาท เมื่อซื้อเฟอร์นิเจอร์และที่นอน ที่ Index Living Mall ทุกสาขา และรับส่วนลดสูงสุด 15% เมื่อซื้อเครื่องใช้ไฟฟ้าที่ Power One ใน Index Living Mall ตามเงื่อนไขที่ธนาคารและร้านค้ากำหนด